section_heading: A-25 Shrike
paragraph_text: A-25 je bila armijska verzija, proizvođena u Curtiss-ovoj tvornici u St. Louisu. 900 zrakoplova je naručeno za USAAF pod oznakom A-25A Shrike. Prvih 10 zrakoplova su imali preklopna krila, dok ostali primjerci nisu. A-25A je sadržavao mnoge promjene u odnosu na Helldiver-a, kao što su veći prednji kotači, pneumatični zadnji kotač, duže ispušne cijevi i slične preinake kojima se zrakoplov prilagođavao zahtjevima kopnene vojske. Da kraja 1943. godine kada je zrakoplov ulazio u operativnu uporabu, vojska više nije imala potrebu za obrušavajućim bombarderima. Zrakoplovi su ponuđeni australskoj vojsci, no samo 10 komada je otkupljeno. 410 komada je prebačeno marincima (U.S. Marines). Isti su preinačeni u SB2C-1, ali isti nikada nisu vidjeli borbu u marinskim jedinicama, već su prvenstveno korišteni za obuku. Ostali primjerci su preinačeni u zrakoplove za obuku ili za tegljenje meta.